LIETUVOS RESPUBLIKOS ŠVIETIMO IR MOKSLO MINISTRO

ĮSAKYMAS

DĖL ŠVIETIMO IR MOKSLO MINISTRO 2009 m. BALANDŽIO 30 d. ĮSAKYMO Nr. ISAK-894 „DĖL NACIONALINIO EGZAMINŲ CENTRO INFORMACINĖS SISTEMOS NUOSTATŲ PATVIRTINIMO“ PAKEITIMO

2010 m. birželio 29 d. Nr. V-1036

Vilnius

Įgyvendindamas Priemonių apskričių viršininkų vykdomoms funkcijoms perskirstyti plano, patvirtinto Lietuvos Respublikos Vyriausybės 2009 m. liepos 22 d. nutarimu Nr. 815 (Žin., 2009, Nr. 90-3885), 13 punktą,

p a k e i č i u Nacionalinio egzaminų centro informacinės sistemos nuostatus, patvirtintus Lietuvos Respublikos švietimo ir mokslo ministro 2009 m. balandžio 30 d. įsakymu Nr. ISAK-894 (Žin., 2009, Nr. 52-2068):

1. Išdėstau 15.2 punktą taip:

„15.2. savivaldybės:“.

2. Išdėstau 23.5 punktą taip:

„23.5. duomenys, kuriuos teikia savivaldybės:“.

3. Išdėstau 25.1 punktą taip:

„25.1. mokyklos, savivaldybės, valstybinių brandos egzaminų darbų vertintojai ir mokinių kompiuterinio raštingumo įskaitos užduočių rengėjai tiesiogiai pateikia duomenis į NECIS duomenų bazę KELTAS.“

4. Išdėstau 26.1 punktą taip:

„26.1. mokyklos ir savivaldybių administracijų duomenų surinkimo posistemė skirta mokyklų ir savivaldybių administracijų, atsakingų už duomenų perdavimą, asmenų kontaktiniams duomenims surinkti ir patikslinti;“.

Švietimo ir mokslo ministras	Gintaras Steponavičius